
Z A P I S N I K
14. sjednice Vijeća Mjesnog odbora Gornja Dubrava,
održane 7. srpnja 2022.
u prostoru objekta mjesne samouprave Dravska 4,
s početkom u 20,00 sati



NAZOČNI ČLANOVI VIJEĆA: Ivica Škalfa, Slavko Klarić, Davor Mačukat, Gabrijela Divković 

NENAZOČNI ČLANOVI VIJEĆA: Minea Tatić, Siniša-Senad Musić, Ivana Jerbić



Predsjedava Davor Mačukat, predsjednik Vijeća.

Zapisnik vodi: Davor Mačukat

	Predsjednik konstatira da je nazočno 4 od ukupno 7 članova Vijeća, što znači da Vijeće može pravovaljano odlučivati, te otvara 14. sjednicu Vijeća Mjesnog odbora.

	Bez rasprave  jednoglasno Vijeće prihvaća tekst Zapisnika 13. sjednice Vijeća, održane 7. lipnja 2022. bez izmjena. 

Na prijedlog predsjednika Vijeća, jednoglasno se utvrđuje dopuna dnevnoga reda:
1. Zahtjev za dovoz vode cisternom na adresu Vižovljanska 10 – donošenje zaključka

	Na prijedlog predsjednika Vijeće jednoglasno usvaja 


D N E V N I   R E D


1. Godišnji izvještaj o izvršenju Financijskog plana Mjesnog odbora Gornja Dubrava za 2021.
2. Prijedlog prioriteta za Plan komunalnih aktivnosti Gradske četvrti Gornja Dubrava u 2023. – donošenje zaključka
3. Prijedlog za postavljanje prometnog ogledala u Zdenačkom zavoju – donošenje zaključka
4. Zahtjev za dovoz vode cisternom na adresu Vižovljanska 10 – donošenje zaključka

5. Pitanja, prijedlozi i obavijesti.


Ad 1. Godišnji izvještaj o izvršenju Financijskog plana Mjesnog odbora Gornja Dubrava za 2021.

Članovi Vijeća primili su pisani materijal uz poziv.
U raspravi sudjeluju svi prisutni.

Vijeće većinom glasova donosi

Godišnji izvještaj o izvršenju Financijskog plana Mjesnog odbora Gornja Dubrava za 2021.
/Godišnji izvještaj nalazi se u privitku ovog zapisnika i njegov je sastavni dio/



Ad 2. Prijedlog prioriteta za Plan komunalnih aktivnosti Gradske četvrti Gornja Dubrava u 2023. 

U raspravi sudjeluju:Gabrijela Divković, Davor Mačukat, Slavko Klarić, Ivica Škalfa,   

	Vijeće jednoglasno donosi


Z A K LJ U Č A K
o prijedlogu prioriteta za Plan komunalnih aktivnosti Gradske četvrti Gornja Dubrava u 2023.


Vijeće Mjesnog odbora Gornja Dubrava predlaže sljedeće prioritete za Plan komunalnih aktivnosti Gradske četvrti Gornja Dubrava u 2023 :



1. Laška ulica - asfaltiranje 270 m
2. Pirovačka ulica - asfaltiranje 130 m
3. Šemovečka ulica - asfaltiranje 180 m
4. Babinečka ulica - 85 m asfaltiranje
5. Litijski odvojak drugi – 62 m odvodnja i asfaltiranje





Ad 3. Prijedlog za postavljanje prometnog ogledala u Zdenačkom zavoju


Članovi Vijeća primili su pisani materijal uz poziv.
U raspravi sudjeluju:Gabrijela Divković, Davor Mačukat, Slavko Klarić, Ivica Škalfa.   

	Vijeće jednoglasno donosi



Z A K LJ U Č A K
o prijedlogu za postavljanje prometnog ogledala u Zdenačkom zavoju

I. Razmotren je zahtjev za postavljanje prometnog ogledala u Zdenačkom zavoju kod k.br. 37.
II. Vijeće je suglasno s navedenim zahtjevom.
III. Ovaj Zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet.




Ad 4.  Zahtjev za dovoz vode cisternom na adresu Vižovljanska 10

U raspravi sudjeluju:Gabrijela Divković, Davor Mačukat, Slavko Klarić, Ivica Škalfa  

	Vijeće većinom glasova donosi 


Z A K LJ U Č A K
o prijedlogu za dovoz pitke vode cisternom 


I. Razmotren je zahtjev za dovoz pitke vode cisternom na adresu Vižovljanska 10.
II. Vijeće podržava navedeni zahtjev.
III. Ovaj Zaključak dostavlja se Vijeću Gradske četvrti Gornja Dubrava na daljnje postupanje.

Dovršeno u 22:00 sata.

KLASA: 024-08/22-003/1421
URBROJ: 251-13-11-5-22-2
U Zagrebu, 7. srpnja 2022.

Zapisnik sastavio				                                        Predsjednik
Davor Mačukat				                             Vijeća Mjesnog odbora

								                         Davor Mačukat
					
